— Чалавечы голас вельмі складаны па сваёй прыродзе і для апрацоўкі патрабуе сваіх унікальных метадаў, — расказвае Ілья Сяргеевіч. — Складанасць заключаецца ў тым, што сігналы розныя па паходжанні. Адны ўтвараюцца з удзелам галасавых звязак, другія (напрыклад, с, ш, ч) — без іх удзелу. А ёсць змешаныя сігналы (з, ж) — там вельмі складаны рэжым фанацыі. І патрэбны адэкватныя метады аналізу, сінтэзу і апрацоўкі кожнага сігналу.